stanford-oval/wikipedia huggingface dataset:
ויליאם כץ
קורות חייו > השירות בחיל האוויר האמריקאי

בשנת 1941 התגייס לחיל האוויר האמריקני, עבר קורס טיס ושירת בתקופת מלחמת העולם השנייה כטייס בי-17 בגיזרת אירופה.
במסגרת השרות בגרמניה ביצע כץ 25 גיחות הפצצה מעל אירופה הכבושה ובין השאר פיקד על המפציץ המוביל של הכנף המובילה ב-17 באוגוסט 1943 את משימת שוויינפורט-רגנסבורג הראשונה (אנ'), הפצצת מפעל המיסבים בשוויינפורט שבגרמניה ששיתקה 34% מייצור המיסבים לטנקים ומטוסים.
לאחר שסיים את מכסת ההפצצות שלו, הציע חיל האוויר האמריקאי לכץ לפקד על טייסת B17 אך לשם כך היה עליו לצאת ל 25 גיחות הפצצה נוספות. כץ סירב לקבל את המינוי והעדיף לסיים את השרות.
כמות ההרוגים בצוותי ה-B17 עמד באותה התקופה על 10% ומתוך הצוות המקורי שלו שהחל בגיחות רק הוא נותר בחיים בסיום המלחמה. כהוקרה על שירותו הוענק לו עיטור צלב התעופה המצוינת והוא סיים את שירותו בדרגת קפטן.
ב-1945, לאחר המלחמה, השתחרר כץ מהצבא ופתח עם חבר עסק לבנייה אך לאחר שלוש שנים כשל העסק ונסגר.
קורות חייו > השירות בחיל האוויר הישראלי

ב-1948 פנתה ההגנה לכץ והציעה לו להצטרף לשירות האוויר של הארגון. כץ נענה, טס לניו יורק שם פגש את רכז הגיוס הימן שמיר שמסר לו כסף וכרטיס טיסה לז'נבה ובהמשך לפראג. מפראג נשלח כץ לשדה התעופה ז'אטץ שהיה המרכז של עסקת הנשק הצ'כוסלובקית-ישראלית. מאתר זה החל כץ לקחת חלק בטיסות מטוסי "C-46 קומנדו" שהובילו נשק לישראל.
בתקופת טיסותיו של כץ לארץ, עמלו צוותי הקרקע בז'אטץ להכשיר שלושה מטוסי בי-17 שנרכשו מארצות הברית ועבודתם הסתיימה זמן קצר לאחר סיום ההפוגה הראשונה של מלחמת העצמאות (9 ביולי 1948). ב-14 ביולי המריאו שלושת המטוסים ארצה כשכץ מפקד על אחד מהם. בדרכם ארצה הפציצו המטוסים את מלון המלך פארוק בקהיר (כהתראה למצרים שאף עיר אינה מוגנת) ומטרות נוספות בטריטוריה שבשליטת המצרים, ואז נחתו בשדה תעופה מאולתר ליד נתניה. משם עשו דרכם לבסיס רמת דוד שם צורפו כץ והמטוסים לטייסת 69 בפיקודו של ריימונד קורץ. במהלך המלחמה הטיס כץ את מטוסי הבי-17 להפצצות על מטרות של צבאות ערב.
בסוף יולי 1948 עזב ריי את הטייסת וכץ מונה להחליפו. באותה תקופה כללה הטייסת את שלושת מטוסי הבי-17 שתמכו בקרבות מלחמת העצמאות (בין השאר השתתפה במבצע יואב, מבצע שוטר ומבצע חורב). במסגרת תפקידו פעל כץ להגדיר נוהלי עבודה, לקלוט אנשי צוות חדשים ולאמן אותם, לתחזק את המטוסים ולשפר את חימושם. בתקופת ההפוגה השנייה הודח כץ מהפיקוד על הטייסת מאחר שהפר את הוראות מטה החיל ושיתף את מטוסי הבי-17 במפגן אווירי. במקומו מונה למפקד הטייסת אל רייזן, אך לאחר זמן קצר חזר כץ לפקד על הטייסת כממלא מקום.
לאחר סיום המלחמה מילא כץ מספר תפקידי פיקוד קצרים בחיל האוויר: ביולי 1949 מונה לראש ענף המבצעים, באוקטובר 1949 מונה למפקד בסיס תל נוף.
קורות חייו > השירות כטייס אזרחי

לאחר מספר שנים בחיל האוויר השתחרר כץ והחל לעבוד כטייס בחברת אל על, שם התקדם עד לתפקיד טייס ראשי וראש אגף מבצעים בחברה.
ב-1981 סיים כץ את תפקידו באל על ועבר לסייע בהקמת חברת התעופה מעוף נתיבי אויר ולהדריך את טייסי החברה. בגיל 65 פרש לגמלאות.
קורות חייו > שימור מורשת חיל האוויר

ב-1969 הקים כץ את אגודת ותיקי טייסת 69 המטפלת בשמירת המסורת ובטיפול וסיוע לטייסת. במסגרת הפעילות הזאת גויסו כספים והוקמה בריכת השחייה של רמת דוד ומועדון הטייסת ברמת דוד.
קורות חייו > חייו הפרטיים

כץ היה נשוי לבלפוריה (ילידת 1931) ולהם בן (מיכאל/מייקי) ובת (שירי). היה חובב ספורט מושבע (החל מעיסוק בפוטבול בתקופת הלימודים במכללה וכלה במשחק הגולף).
כץ נפטר ב-1994 בגיל 73 ונקבר בבית העלמין קריית שאול ליד אשתו שנפטרה ב-1978.
הערות שוליים

↑  רשמית מונה כץ כממלא מקום אך בפועל ניהל את הטייסת
↑  לפני שצבא ארצות הברית מכר את המטוסים הוא פירק את כל המערכות הצבאיות על מנת "לאזרח" אותם ולכן נדרשה עבודה רבה להחזירם לכשירות צבאית
↑  רס"ן אבי כהן, תולדות חיל האוויר במלחמה לעצמאות, חלק שני, משרד הביטחון – ההוצאה לאור, 2004, עמודים 732-733, 773
↑  כץ ייסד, יחד עם ג'ולס קוברניק (שהיה מפציץ ומקלען בטייסת 69) ומייק מנור, תחרות גולף בקיסריה בימי שבת הנקראת KC (כץ/קוברניק)
בית הנבחרים של קרוליינה הצפונית

| --- | --- |

 מדינה:  ארצות הברית
 סוג:  בית תחתון
 הרכב
 מספר מושבים:  120
 
 קבוצות פוליטיות המפלגה המושלת       המפלגה הרפובליקנית (72) מפלגת האופוזיציה       המפלגה הדמוקרטית (48) אורך הקדנציה      שנתיים
 בחירות
 בחירות קודמות:  8 בנובמבר 2016   (120 מושבים)
 בחירות הבאות:  6 בנובמבר 2018   (120 מושבים)
 מנהיגים
 יושב ראש  יושבת ראש זמנית:  טים מור (R) החל מ-15 בינואר 2015 שרה סטיבן (R) החל מ-11 בינואר 2017
 מנהיג הרוב:  ג'ון בל (R) החל מ-30 באוגוסט 2016
 מנהיג המיעוט:  דארן ג'קסון (D) החל מ-11 בינואר 2017
 משכן
 ראלי, קרוליינה הצפונית, ארצות הברית
 אתר אינטרנט
 בית הנבחרים של קרולניינה הצפונית
 
בית הנבחרים של קרוליינה הצפונית (באנגלית: North Carolina House of Representatives) הוא הבית התחתון ואחד משני בתי המחוקקים המרכיבים את האספה הכללית של קרוליינה הצפונית. יחד עם בית הנבחרים, הסנאט של קרוליינה הצפונית מרכיב את כלל הרשות המחוקקת בקרוליינה הצפונית.
נכון ל־2017 המפלגה הרפובליקנית היא בעלת הרוב בית הנבחרים, עם 72 חברים לעומת 48 למפלגה הדמוקרטית. המפלגה הרפובליקנית מחזיקה ברוב בבית הנבחרים משנת 2011.
על מנת להיבחר לבית הנבחרים, על המתמודד להיות בן יותר מ-21 שנים.
בבית הנבחרים חברים כ-120 חברים ובראשם עומד יושב ראש בית הנבחרים. כיום, יושב ראש בית הנבחרים הוא טים מור (אנ') מהמפלגה הרפובליקנית, המכהן מאז 14 בינואר 2015.
הסנאט של ורמונט

| --- | --- |
סמל ורמונטסמל ורמונט
 מדינה:  ורמונט ורמונט
 סוג:  בית עליון
 הרכב
 מספר מושבים:  30
 התפלגות מושבי הסנאט
      המפלגה הדמוקרטית (22)      המפלגה הפרוגרסיבית של ורמונט (1)      המפלגה הרפובליקנית (7)
 בחירות
 בחירות קודמות:  בחירות 2022
 בחירות הבאות:  בחירות 2024
 מנהיגים
 נשיא הסנאט:  דייוויד זוקרמן (מאז 5 בינואר 2023)
 מנהיגת הרוב:  אליסון ה. קלארקסון (מאז 6 בינואר 2021)
 מנהיג המיעוט:  רנדי ברוק (מאז 6 בינואר 2021)
 משכן
 מליאת הסנאט המדינתי
 קפיטול מדינת ורמונט, מונטפלייר
 אתר אינטרנט
 אתר רשמי
 
הסנאט של ורמונט (באנגלית: Vermont Senate) הוא הבית העליון של בית המחוקקים במדינת ורמונט שבארצות הברית. בסנאט חברים 30 סנאטורים, הנבחרים לתפקידם ממחוזות בחירה עם יותר מנציג אחד. כל סנאטור, הנבחר לתקופת כהונה בת שנתיים, מייצג כ-20,300 איש. בסנאט של ורמונט אין הגבלת כהונה.
כמו בבתי מחוקקים אחרים במדינת ובטריטוריות של ארצות הברית, כמו גם בסנאט האמריקאי, הסנאט של ורמונט ממלא תפקידים מיוחדים המוגדרים בחוקת המדינה כגון אישור או דחיית מינויים של מושל ורמונט למשרדי הרשות המבצעת ולקבינט המדינה, ובחירת שופטי בית המשפט העליון של המדינה. סגן מושל ורמונט מכהן כנשיא הסנאט דה יורה, אך מצביע רק אם חל מצב בו נדרש לשבור שוויון. בהיעדרו, הנשיא הזמני של הסנאט מנהל את הסנאט דה פקטו. הנשיא הזמני נבחר בידי מפלגת הרוב ולאחר מכן נבחר באופן פורמלי בידי כלל חברי הסנאט, ומתפקד כמנהיג הראשי של הסנאט.
30 הסנאטורים נבחרים מ-16 מחוזות בחירה, חלקם עם נציג אחד וחלקם עם שניים ושלושה. המחוזות חופפים במידה רבה את גבולות 16 מחוזות ורמונט, במטרה להבטיח את שוויון הייצוג. כל מחוז בוחר בין 1 ל-3 סנאטורים בסך הכול בהתאם לאוכלוסייתו. במחזורי הבחירות של העשור 2023–2033, שבעה מחוזות בוחרים סנאטור אחד, ארבעה מחוזות בוחרים שניים, וחמישה בוחרים שלושה. ורמונט היא אחת מ-14 המדינות בהן חברי הבית העליון של בית המחוקקים מכהנים בתקופות כהונה של שנתיים, ולא בקדנציה בת ארבע שנים.
הערות שוליים

↑  "Senate Redistricting for 2022, (באנגלית)
| בתי מחוקקים בארצות הברית |
| --- | --- | --- |
| הקונגרס | בית הנבחרים של ארצות הברית • הסנאט של ארצות הברית |  |
| מדינות | אוהיו (בית הנבחרים • הסנאט) • אוקלהומה (בית הנבחרים • הסנאט) • אורגון (בית הנבחרים • הסנאט) • איווה (בית הנבחרים • הסנאט) • איידהו (בית הנבחרים • הסנאט) • אילינוי (בית הנבחרים • הסנאט) • אינדיאנה (בית הנבחרים • הסנאט) • אלבמה (בית הנבחרים • הסנאט) • אלסקה (בית הנבחרים • הסנאט) • אריזונה (בית הנבחרים • הסנאט) • ארקנסו (בית הנבחרים • הסנאט) • ג'ורג'יה (בית הנבחרים • הסנאט) • דלאוור (בית הנבחרים • הסנאט) • דקוטה הדרומית (בית הנבחרים • הסנאט) • דקוטה הצפונית (בית הנבחרים • הסנאט) • הוואי (בית הנבחרים • הסנאט) • וושינגטון (בית הנבחרים • הסנאט) • ויומינג (בית הנבחרים • הסנאט) • ויסקונסין (אספת המדינה • הסנאט) • וירג'יניה (בית הנבחרים • הסנאט) • וירג'יניה המערבית (בית הנבחרים • הסנאט) • ורמונט (בית הנבחרים • הסנאט) • טנסי (בית הנבחרים • הסנאט) • טקסס (בית הנבחרים • הסנאט) • יוטה (בית הנבחרים • הסנאט) • לואיזיאנה (בית הנבחרים • הסנאט) • מונטנה (בית הנבחרים • הסנאט) • מיזורי (בית הנבחרים • הסנאט) • מיין (בית הנבחרים • הסנאט) • מינסוטה (בית הנבחרים • הסנאט) • מיסיסיפי (בית הנבחרים • הסנאט) • מישיגן (בית הנבחרים • הסנאט) • מסצ'וסטס (בית הנבחרים • הסנאט) • מרילנד (בית הנבחרים • הסנאט) • נבדה • נברסקה • ניו ג'רזי (האספה הכללית • הסנאט) • ניו המפשייר (בית הנבחרים • הסנאט) • ניו יורק (בית הנבחרים • הסנאט) • ניו מקסיקו (בית הנבחרים • הסנאט) • פלורידה (בית הנבחרים • הסנאט) • פנסילבניה (בית הנבחרים • הסנאט) • קולורדו (בית הנבחרים • הסנאט) • קונטיקט (בית הנבחרים • הסנאט) • קליפורניה (אספת המדינה • הסנאט) • קנזס (בית הנבחרים • הסנאט) • קנטקי (בית הנבחרים • הסנאט) • קרוליינה הדרומית (בית הנבחרים • הסנאט) • קרוליינה הצפונית (בית הנבחרים • הסנאט) • רוד איילנד (בית הנבחרים • הסנאט) |  |
| אחרים | מחוז קולומביה • איי הבתולה של ארצות הברית • איי מריאנה הצפוניים (בית הנבחרים • הסנאט) • גואם • סמואה האמריקנית (בית הנבחרים • הסנאט) • פוארטו ריקו (בית הנבחרים • הסנאט) |  |
| --- | --- |
בקרת זהויות :  NLI: 987007601888705171  GND: 131364-2  LCCN: n50075721  VIAF: 143039886   WorldCat (עם VIAF): 143039886
מאיר פרינסטיין

מאיר פרינסטיין (באנגלית: Myer (or Meyer) Prinstein נולד כ-Mejer Prinsztejn ‏; 22 בדצמבר 1878 – 10 במרץ 1925) היה אתלט אמריקאי-יהודי ממוצא פולני, אלוף אולימפי בקפיצה לרוחק ובקפיצה משולשת ושיאן עולם בקפיצה לרוחק. זכה במדליות זהב בשלוש אולימפיאדות שונות.
ביוגרפיה

פרינסטיין נולד בשצ'וצ'ין, פולין להורים ממוצא רוסי-פולני. ב-1883 משפחתו היגרה לניו יורק ולאחר זמן קצר עברה לגור בסירקיוז, שם גדל. הוא בן שלישי מתוך תשעה אחים (חמש בנות וארבעה בנים). אביו היה אופה ובעל מכולת. הוא קיבל תואר במשפטים מאוניברסיטת סירקיוז, שבה שימש כקפטן נבחרת האתלטיקה.
ביוגרפיה > שיא עולם

ב-11 ביוני 1898 בתחרות שנערכה בניו יורק קבע פרינסטיין בקפיצה לרוחק שיא עולם חדש של 7.235 מטר. שבוע לאחר מכן שיאו נישבר על ידי ויליאם ניובורן מאירלנד. השיא נישבר לאחר שנה על ידי אלווין קריינזלין מארצות הברית. ב-28 באפריל 1900 בתחרות שנערכה בפילדלפיה הוא קבע שיא עולם חדש נוסף של 7.50 מטר. שיא זה נישבר לאחר 4 חודשים על ידי פיטר אוקונור מאירלנד.
ביוגרפיה > אלוף אולימפי

באולימפיאדת פריז (1900) זכה פרינסטיין במדליית זהב בקפיצה משולשת בשיא אולימפי חדש של 14.47 מטר, לפני בני ארצו ג'יימס קונולי (13.97 מטר) ולואיס שלדון (13.64 מטר) ובמדליית כסף בקפיצה לרוחק בתוצאה של 7.175 מטר (אותה קבע במוקדמות ולא השתתף בגמר בגלל שהיא נערכה ביום ראשון), אחרי קריינזלין (7.185 מטר) ולפני פטריק ליהי מבריטניה (6.95 מטר). בינו לבין קריינזלין היה הסכם לא כתוב שלא להתחרות ביום ראשון אך קריינזלין בכל זאת התחרה ושיפר את תוצאתו מהמוקדמות ולכן ניצח בתחרות. התנהגותו זו עוררה את כעסו של פרינסטיין שכנראה תקף והכה את קריינזלין.
באולימפיאדת סנט לואיס (1904) זכה פרינסטיין בשתי מדליות זהב, בקפיצה משולשת בתוצאה של 14.35 מטר והגן על תוארו, לפני בני ארצו פרדריק אנגלהרט (13.90 מטר) ורוברט סטנגלנד (13.36 מטר) ובקפיצה לרוחק בשיא אולימפי חדש של 7.34 מטר, לפני בני ארצו דניאל פרנק (6.89 מטר) וסטנגלנד (6.88 מטר). בנוסף, הוא סיים במקום חמישי בריצת 60 מטר, חמישי בריצת 400 מטר ובמקום 11 בריצת 100 מטר.
באולימפיאדת אתונה (1906) זכה פרינסטיין במדליית זהב בקפיצה לרוחק בתוצאה של 7.20 מטר, לפני שיאן העולם אוקונור (7.025 מטר) ובן ארצו הוגו פרנד (6.96 מטר) והגן על תוארו. בנוסף, הוא סיים במקום 11 בלבד בקפיצה משולשת בתוצאה של 12.270 מטר ובמקום 29 בריצת 100 מטר. אוקונור מחה על כך שהשופט היחידי בתחרות, מת'יו הלפין, היה המנהל של הנבחרת האמריקאית, אך מחאתו נדחתה.
פרינסטיין פרש מתחרויות בשנת 1906. הוא התמחה בעריכת דין. ואחר כך היה לאיש עסקים. הוא נפטר ב-10 במרץ 1925 בבית חולים הר סיני שבניו יורק.
שיאים אישיים

ריצת 400 מטר: 50.6 שניות (1904)
קפיצה לרוחק: 7.50 מטר (1900)
קפיצה משולשת: 14.47 מטר (1900)
הערות שוליים

↑  אולימפיאדת אתונה שנערכה בשנת 1906, נחשבה באותו הזמן, כאולימפיאדה הרביעית לכל דבר והשנייה שנערכה באתונה. היה זה אירוע חגיגי לציון עשור למשחקים האולימפיים בעידן המודרני. הוועד האולימפי הבינלאומי הכיר בה אך אינו מחשיב אותה כיום במניין האולימפיאדות. למרות שמדליות הוענקו בה הן לא ניספרות במניין המדליות הרשמי של המשחקים האולימפיים ואינן מוצגות עם אוסף המדליות במוזיאון האולימפי בלוזאן, שווייץ.
בית הנבחרים של פלורידה

| --- | --- |

 מדינה:  ארצות הברית 
 הרכב
 מספר מושבים:  120 
  
 משכן
  
 Florida State Capitol 
 אתר אינטרנט
 www.myfloridahouse.gov
 
בית הנבחרים של פלורידה (באנגלית: Florida House of Representatives) הוא הבית התחתון של בית המחוקקים של פלורידה, בית המחוקקים של מדינת פלורידה שבארצות הברית. זאת במקביל לסנאט של פלורידה המשמש כבית העליון. חוקת פלורידה שאומצה ב-1968 מגדירה את תפקידו והרכב הסנאט. בית הנבחרים מורכב מ-120 חברים הנבחרים ממחוזות חד נציגיים עם אוכלוסייה של כ-180,000 תושבים בכל מחוז בחירה. חלוקת מחוזות הבחירה מתבצעת בהתאם למפקד האוכלוסין הפדרלי. כהונתם של הנציגים מתחילה מיד עם בחירתם. נכון לאוקטובר 2024, הרפובליקנים שולטים ברוב המושבים עם 83 נציגים אל מול 36 נציגים מהמפלגה הדמוקרטית. ישנו כמושב אחד שלא מאויש.
המחוקקים בפלורידה חייבים להיות בני עשרים ואחת לפחות, תושבי ובעלי זכות הצבעה במחוז הבחירה, ועליהם להתגורר בפלורידה לפחות שנתיים טרם הבחירות. בית המחוקקים של פלורידה מתכנס מדי שנה במושב חקיקה קבוע בן 60 יום. ישיבות חקיקה רגילות בשנים אי-זוגיות מתחילות ביום שלישי הראשון לאחר יום שני הראשון במרץ.
הערות שוליים

↑  "Constitution of the State of Florida". Florida Legislature. אורכב מ-המקור ב-8 בדצמבר 2008. נבדק ב-7 בדצמבר 2017. {{cite web}}:  (עזרה)
1 2  "CONSTITUTION OF THE STATE OF FLORIDA". Florida Legislature.
| בתי מחוקקים בארצות הברית |
| --- | --- | --- |
| הקונגרס | בית הנבחרים של ארצות הברית • הסנאט של ארצות הברית |  |
| מדינות | אוהיו (בית הנבחרים • הסנאט) • אוקלהומה (בית הנבחרים • הסנאט) • אורגון (בית הנבחרים • הסנאט) • איווה (בית הנבחרים • הסנאט) • איידהו (בית הנבחרים • הסנאט) • אילינוי (בית הנבחרים • הסנאט) • אינדיאנה (בית הנבחרים • הסנאט) • אלבמה (בית הנבחרים • הסנאט) • אלסקה (בית הנבחרים • הסנאט) • אריזונה (בית הנבחרים • הסנאט) • ארקנסו (בית הנבחרים • הסנאט) • ג'ורג'יה (בית הנבחרים • הסנאט) • דלאוור (בית הנבחרים • הסנאט) • דקוטה הדרומית (בית הנבחרים • הסנאט) • דקוטה הצפונית (בית הנבחרים • הסנאט) • הוואי (בית הנבחרים • הסנאט) • וושינגטון (בית הנבחרים • הסנאט) • ויומינג (בית הנבחרים • הסנאט) • ויסקונסין (אספת המדינה • הסנאט) • וירג'יניה (בית הנבחרים • הסנאט) • וירג'יניה המערבית (בית הנבחרים • הסנאט) • ורמונט (בית הנבחרים • הסנאט) • טנסי (בית הנבחרים • הסנאט) • טקסס (בית הנבחרים • הסנאט) • יוטה (בית הנבחרים • הסנאט) • לואיזיאנה (בית הנבחרים • הסנאט) • מונטנה (בית הנבחרים • הסנאט) • מיזורי (בית הנבחרים • הסנאט) • מיין (בית הנבחרים • הסנאט) • מינסוטה (בית הנבחרים • הסנאט) • מיסיסיפי (בית הנבחרים • הסנאט) • מישיגן (בית הנבחרים • הסנאט) • מסצ'וסטס (בית הנבחרים • הסנאט) • מרילנד (בית הנבחרים • הסנאט) • נבדה • נברסקה • ניו ג'רזי (האספה הכללית • הסנאט) • ניו המפשייר (בית הנבחרים • הסנאט) • ניו יורק (האספה • הסנאט) • ניו מקסיקו (בית הנבחרים • הסנאט) • פלורידה (בית הנבחרים • הסנאט) • פנסילבניה (בית הנבחרים • הסנאט) • קולורדו (בית הנבחרים • הסנאט) • קונטיקט (בית הנבחרים • הסנאט) • קליפורניה (אספת המדינה • הסנאט) • קנזס (בית הנבחרים • הסנאט) • קנטקי (בית הנבחרים • הסנאט) • קרוליינה הדרומית (בית הנבחרים • הסנאט) • קרוליינה הצפונית (בית הנבחרים • הסנאט) • רוד איילנד (בית הנבחרים • הסנאט) |  |
| אחרים | מחוז קולומביה • איי הבתולה של ארצות הברית • איי מריאנה הצפוניים (בית הנבחרים • הסנאט) • גואם • סמואה האמריקנית (בית הנבחרים • הסנאט) • פוארטו ריקו (בית הנבחרים • הסנאט) |  |
| --- | --- |
בקרת זהויות :  NLI: 987010649466705171  GND: 254073-3  ISNI: 0000 0001 2172 0128  LCCN: n80013251  VIAF: 141887963   WorldCat (עם VIAF): 141887963
הסנאט של פנסילבניה

| --- | --- |

 מדינה:  פנסילבניה
 היסטוריה
 תקופת הפעילות:  1790–הווה (כ־235 שנים) 
 הרכב
 מספר מושבים:  50 
  
 משכן
  
 קפיטול מדינת פנסילבניה 
 אתר אינטרנט
 www.pasen.gov/index.cfm
 
הסנאט של פנסילבניה (באנגלית: Pennsylvania State Senate) הוא הבית העליון של האספה הכללית של פנסילבניה, בית המחוקקים של פנסילבניה שבארצות הברית. הסנאט של המדינה נפגש בבניין הקפיטול של המדינה בהאריסברג הבירה. הסנאטורים נבחרים לכהונה של ארבע שנים, בדירוג מדי שנתיים, כך שמחצית מהמושבים מתמודדים בכל בחירות. הסנאט של פנסילבניה מתכנס מאז 1791. נכון לאוקטובר 2024 מכהנים בסנאט כ-50 חברים, מתוכן 28 רפובליקנים, 20 דמוקרטים ושניים עצמאיים עם אוריינטציה דמוקרטית.
נשיא הסנאט הוא סגן המושל, שאין לו זכות הצבעה מלבד מקרי תיקו. על מנת להיבחר, סנאטורים חייבים להיות בני 25 לפחות. עליהם להיות אזרחי ארצות הברית ותושבי פנסילבניה לפחות ארבע שנים. בנוסף על כך, על הסנטורים להיות תושבי מחוז הבחירה שנה אחת לפני בחירתם ועליהם להתגורר במחוז זה במהלך כהונתם.
הערות שוליים

↑  "Constitution of the Commonwealth of Pennsylvania"."Article II. The Legislature"."§5. Qualifications of Members".
| בתי מחוקקים בארצות הברית |
| --- | --- | --- |
| הקונגרס | בית הנבחרים של ארצות הברית • הסנאט של ארצות הברית |  |
| מדינות | אוהיו (בית הנבחרים • הסנאט) • אוקלהומה (בית הנבחרים • הסנאט) • אורגון (בית הנבחרים • הסנאט) • איווה (בית הנבחרים • הסנאט) • איידהו (בית הנבחרים • הסנאט) • אילינוי (בית הנבחרים • הסנאט) • אינדיאנה (בית הנבחרים • הסנאט) • אלבמה (בית הנבחרים • הסנאט) • אלסקה (בית הנבחרים • הסנאט) • אריזונה (בית הנבחרים • הסנאט) • ארקנסו (בית הנבחרים • הסנאט) • ג'ורג'יה (בית הנבחרים • הסנאט) • דלאוור (בית הנבחרים • הסנאט) • דקוטה הדרומית (בית הנבחרים • הסנאט) • דקוטה הצפונית (בית הנבחרים • הסנאט) • הוואי (בית הנבחרים • הסנאט) • וושינגטון (בית הנבחרים • הסנאט) • ויומינג (בית הנבחרים • הסנאט) • ויסקונסין (אספת המדינה • הסנאט) • וירג'יניה (בית הנבחרים • הסנאט) • וירג'יניה המערבית (בית הנבחרים • הסנאט) • ורמונט (בית הנבחרים • הסנאט) • טנסי (בית הנבחרים • הסנאט) • טקסס (בית הנבחרים • הסנאט) • יוטה (בית הנבחרים • הסנאט) • לואיזיאנה (בית הנבחרים • הסנאט) • מונטנה (בית הנבחרים • הסנאט) • מיזורי (בית הנבחרים • הסנאט) • מיין (בית הנבחרים • הסנאט) • מינסוטה (בית הנבחרים • הסנאט) • מיסיסיפי (בית הנבחרים • הסנאט) • מישיגן (בית הנבחרים • הסנאט) • מסצ'וסטס (בית הנבחרים • הסנאט) • מרילנד (בית הנבחרים • הסנאט) • נבדה • נברסקה • ניו ג'רזי (האספה הכללית • הסנאט) • ניו המפשייר (בית הנבחרים • הסנאט) • ניו יורק (האספה • הסנאט) • ניו מקסיקו (בית הנבחרים • הסנאט) • פלורידה (בית הנבחרים • הסנאט) • פנסילבניה (בית הנבחרים • הסנאט) • קולורדו (בית הנבחרים • הסנאט) • קונטיקט (בית הנבחרים • הסנאט) • קליפורניה (אספת המדינה • הסנאט) • קנזס (בית הנבחרים • הסנאט) • קנטקי (בית הנבחרים • הסנאט) • קרוליינה הדרומית (בית הנבחרים • הסנאט) • קרוליינה הצפונית (בית הנבחרים • הסנאט) • רוד איילנד (בית הנבחרים • הסנאט) |  |
| אחרים | מחוז קולומביה • איי הבתולה של ארצות הברית • איי מריאנה הצפוניים (בית הנבחרים • הסנאט) • גואם • סמואה האמריקנית (בית הנבחרים • הסנאט) • פוארטו ריקו (בית הנבחרים • הסנאט) |  |
| --- | --- |
בקרת זהויות :  NLI: 987007352125505171  GND: 123013-X  ISNI: 0000 0004 0628 5748  LCCN: n83160736  VIAF: 144285553   WorldCat (עם VIAF): 144285553
הסנאט של פלורידה

| --- | --- |

 מדינה:  ארצות הברית 
 הרכב
 מספר מושבים:  40 
  
 משכן
 Florida State Capitol 
 אתר אינטרנט
 www.flsenate.gov
 
הסנאט של פלורידה (באנגלית: Florida Senate) הוא הבית העליון של בית המחוקקים של פלורידה, בית המחוקקים של מדינת פלורידה שבארצות הברית. זאת במקביל בית הנבחרים של פלורידה שמשמש כבית התחתון. תפקיד הסנאט והרכבו מפורטים בחוקת פלורידה, שאומצה ב-1968. הסנאט מורכב מ-40 חברים ממחוזות חד-נציגיים עם אוכלוסייה של כ-540,000 תושבים בכל מחוז. חלוקת המחוזות מתבצעת בהתאם למפקדי האוכלוסין הפדרליים. מבנה הסנאט ממוקם בבניין הקפיטול בבירת פלורידה בטלהסי.
לאחר הבחירות בנובמבר 2022, הרפובליקנים מחזיקים ברוב של כ-28 מושבים אל מול 12 נציגי המפלגה הדמוקרטית.
סנאטורים ממדינות ממחוזות אי־זוגיים נבחרים בשנים שהן כפולות של ארבע. סנאטורים ממחוזות זוגיים נבחרים בשנים זוגיות שמספרם אינו כפולה של ארבע. המחוקקים נכנסים לתפקידם מיד לאחר הבחירות.
בשנת 1992 הוצעה בפלורידה הגבלת כהונה של שמונה שנים לפקידי המדינה. בשנת 1995 פסק בית המשפט העליון של ארצות הברית שמדינות אינן יכולות לחוקק מגבלות לתקופות בתי המחוקקים שלהן. המחוקקים בפלורידה חייבים להיות בני עשרים ואחת לפחות, בוחרים ומתגוררים במחוז הבחירה שלהם, ועליהם להתגורר בפלורידה לפחות שנתיים טרם הבחירות.
הערות שוליים

1 2  "Florida Statutes". Florida Legislature. נבדק ב-26 באוקטובר 2022. {{cite web}}:  (עזרה)
↑  "Senators". Florida Senate.
↑  "The Florida Constitution". Florida Legislature.
↑  Kevin Derby (11 בפברואר 2016). "Florida Backs Article V Convention for Constitutional Amendment on Congressional Term Limits". Sunshine State News. {{cite web}}:  (עזרה)
↑  "Vote Yes On Amendment No. 9 To Begin Limiting Political Terms". Sun-Sentinel. 27 באוקטובר 1992. אורכב מ-המקור ב-18 ביולי 2018. נבדק ב-6 בדצמבר 2017. {{cite web}}:  (עזרה)
| בתי מחוקקים בארצות הברית |
| --- | --- | --- |
| הקונגרס | בית הנבחרים של ארצות הברית • הסנאט של ארצות הברית |  |
| מדינות | אוהיו (בית הנבחרים • הסנאט) • אוקלהומה (בית הנבחרים • הסנאט) • אורגון (בית הנבחרים • הסנאט) • איווה (בית הנבחרים • הסנאט) • איידהו (בית הנבחרים • הסנאט) • אילינוי (בית הנבחרים • הסנאט) • אינדיאנה (בית הנבחרים • הסנאט) • אלבמה (בית הנבחרים • הסנאט) • אלסקה (בית הנבחרים • הסנאט) • אריזונה (בית הנבחרים • הסנאט) • ארקנסו (בית הנבחרים • הסנאט) • ג'ורג'יה (בית הנבחרים • הסנאט) • דלאוור (בית הנבחרים • הסנאט) • דקוטה הדרומית (בית הנבחרים • הסנאט) • דקוטה הצפונית (בית הנבחרים • הסנאט) • הוואי (בית הנבחרים • הסנאט) • וושינגטון (בית הנבחרים • הסנאט) • ויומינג (בית הנבחרים • הסנאט) • ויסקונסין (אספת המדינה • הסנאט) • וירג'יניה (בית הנבחרים • הסנאט) • וירג'יניה המערבית (בית הנבחרים • הסנאט) • ורמונט (בית הנבחרים • הסנאט) • טנסי (בית הנבחרים • הסנאט) • טקסס (בית הנבחרים • הסנאט) • יוטה (בית הנבחרים • הסנאט) • לואיזיאנה (בית הנבחרים • הסנאט) • מונטנה (בית הנבחרים • הסנאט) • מיזורי (בית הנבחרים • הסנאט) • מיין (בית הנבחרים • הסנאט) • מינסוטה (בית הנבחרים • הסנאט) • מיסיסיפי (בית הנבחרים • הסנאט) • מישיגן (בית הנבחרים • הסנאט) • מסצ'וסטס (בית הנבחרים • הסנאט) • מרילנד (בית הנבחרים • הסנאט) • נבדה • נברסקה • ניו ג'רזי (האספה הכללית • הסנאט) • ניו המפשייר (בית הנבחרים • הסנאט) • ניו יורק (האספה • הסנאט) • ניו מקסיקו (בית הנבחרים • הסנאט) • פלורידה (בית הנבחרים • הסנאט) • פנסילבניה (בית הנבחרים • הסנאט) • קולורדו (בית הנבחרים • הסנאט) • קונטיקט (בית הנבחרים • הסנאט) • קליפורניה (אספת המדינה • הסנאט) • קנזס (בית הנבחרים • הסנאט) • קנטקי (בית הנבחרים • הסנאט) • קרוליינה הדרומית (בית הנבחרים • הסנאט) • קרוליינה הצפונית (בית הנבחרים • הסנאט) • רוד איילנד (בית הנבחרים • הסנאט) |  |
| אחרים | מחוז קולומביה • איי הבתולה של ארצות הברית • איי מריאנה הצפוניים (בית הנבחרים • הסנאט) • גואם • סמואה האמריקנית (בית הנבחרים • הסנאט) • פוארטו ריקו (בית הנבחרים • הסנאט) |  |
| --- | --- |
בקרת זהויות :  NLI: 987010647527005171  GND: 253902-0  LCCN: n79059359  VIAF: 124937152   WorldCat (עם VIAF): 124937152
יש בי אהבה (שיר של אריק איינשטיין)

"יש בי אהבה" הוא שיר של הזמר הישראלי אריק איינשטיין. השיר נכתב והולחן בידי המוזיקאי הישראלי ארקדי דוכין ויצא לאור בשנת 1995, כחלק מאלבום האולפן ה-29 של אריק איינשטיין, יש בי אהבה.
רקע וכתיבה

השיר נכתב והולחן בידי המוזיקאי הישראלי ארקדי דוכין, שהתבטא על תהליך כתיבת השיר:
השיר נכתב כשהייתי בערך בן 25. הייתי בתקופה נאיבית מאוד, הרבה יותר רגש, פחות רציונל. הקלטתי אותו על קסטה ישנה, הצעתי את השיר לשלומי שבת, הייתי בטוח שהוא יאהב כי יש בזה איזו נימה ים־תיכונית, אבל הוא לא ממש התחבר. אז שכחתי מהשיר. ואז הגיע שם טוב לוי ואמר, "ארקדי, אני מפיק לאריק אלבום, יש לך חומרים?" התחלתי לחטט בקלטות ומצאתי את "יש לי אהבה" ואת "בגללך" שכתבתי עם מיכה שטרית. שם טוב הציע לאריק, חזר ואמר, "אריק מתחבר". הוא הזמין אותי להקלטה ומאז התחיל קטע ממש יפה ביני לאריק שהמשיך בעוד שירים. הטירוף של "יש בי אהבה" היה גדול, עד שברגע מסוים אמרתי לעצמי, "לא יכול להיות שכתבתי את זה". זה היה שיר אינטימי שלי, ופתאום שרים את זה אלפים וזה נהיה סיפור, משהו גדול ממני. אגב, יש שם בית שלא נכנס: "בין האיבה לשלום, בין הסכין לאטום, תדעו שיש עוד תקווה קוראים לזה אהבה ומחכים לבואה. בין הרגיל למיוחד, בין החיבוק ללבד, תדעו שיש עוד תקווה.." אריק לא רצה את הבית הזה כי הוא לא אהב את הדעתנות שבו, שאולי יכולה להשתמע כפוליטית. גם כשהוא דיבר פוליטיקה זה היה מאוד מעורפל אז הוא פחות התחבר.
| 0 | 1 | 2 |
| --- | --- | --- |
| ” | יש בי אהבה, והיא תתעורר ותיגע, יש בי אהבה, והיא תנצח. | “ |

|  – פזמון השיר |  – פזמון השיר |  |
השיר יצא לבסוף לאור בשנת 1995 כרצועה השלישית מאלבום האולפן ה-29 של אריק איינשטיין, יש בי אהבה, אשר נקרא על שם השיר.
בשנת 2000 נכלל השיר במארז התקליטורים "האוסף". בשנת 2003 נכלל השיר באלבום האוסף "המיטב", בשנת 2009 נכלל באלבום האוסף "בגללך: אוסף שירי אהבה", ובשנת 2013 נכלל באלבום האוסף "מרוב אהבתי: שירי האהבה הגדולים".
בשנת 2024 הגיש דוכין לבית המשפט השלום בתל אביב תביעה נגד חברת צ'רלטון בטענה כי זו הפרה את זכויותיו לאחר שהשתמשה בשיר "יש בי אהבה" במהלך מספר פרסומת בשידורי ערוצי הספורט 1, 2, 3 ו-4 שבניהול צ'רלטון בטלוויזיה ללא אישורו.
השיר

"יש בי אהבה" הוא שיר אהבה וקלאסיקה ישראלית באורך של 4:13 דקות. מבחינה מילולית השיר מדבר על כך שבכל דבר בעולם ישנה אהבה.